b'\n_START_ARTICLE_\nBebudelseskatedralen\n_START_PARAGRAPH_\nBebudelseskatedralen (russisk: \xd0\x91\xd0\xbb\xd0\xb0\xd0\xb3\xd0\xbe\xd0\xb2\xd0\xb5\xd1\x89\xd0\xb5\xd0\xbd\xd1\x81\xd0\xba\xd0\xb8\xd0\xb9 \xd1\x81\xd0\xbe\xd0\xb1\xd0\xbe\xd1\x80, Blagovesjtjenskij sobor) er en katedral i Kreml i Moskva. Katedralen var de russiske tsarenes d\xc3\xa5p- og vigselskirke. Kirken ble bygget ved Katedraltorget i Kreml av arkitekter fra Pskov i 1484\xe2\x80\x931489, p\xc3\xa5 plassen for en tidligere katedral med samme navn._NEWLINE_De nordre og vestre portalene har bronsed\xc3\xb8rer dekorert med bladgull. Katedralens gulv er laget av jaspis. P\xc3\xa5 veggene ses rester av veggmaleri.'